นิสิตมหาวิทยาลัยบูรพา จัดงานรำลึก เสือดำ เจ้าทุ่งใหญ่ ย้ำไม่อยากให้เรื่องเงียบหายไป
กลุ่มโกงกาง มหาวิทยาลัยบูรพา จัดกิจกรรมรำลึกถึง เจ้าทุ่งใหญ่ เสือดำที่ถูกล่าในป่าทุ่งใหญ่ ย้ำเตือนไม่อยากจะให้เรื่องนี้เงียบหายไปตามกระแสสังคม ชี้อนุรักษ์ต้องเชื่อมโยงไปถึงประเด็นทางการเมือง16 ก.พ.2561 รายงานข่าวแจ้งว่า เมื่อวันที่ 14 ก.พ.ที่ผ่านมา ที่มหาวิทยาลัยบูรพา นิสิตจาก กลุ่มโกงกาง กลุ่มนักกิจกรรมที่ทำงานออกค่ายกิจกรรมนักศึกษาในประเด็นด้านสิ่งแวดล้อมและสิทธิชุมชนจัดกิจกรรมรำลึกถึง เจ้าทุ่งใหญ่ เสือดำที่ถูกล่าและถลกหนังที่เขตรักษาพันธุ์สัตว์ป่าทุ่งใหญ่ ซึ่งมี เปรมชัย กรรณสูต ประธานบริหารและกรรมการ บมจ.อิตาเลียนไทยฯเป็นหนึ่งในผู้ต้องหาวัชรพล นาคเกษม หรือ นุ๊ก หนึ่งในนักกิจกรรมรุ่นใหม่ที่จัดงานเคลื่อนไหวรำลึกประเด็นของเจ้าทุ่งใหญ่ เล่าถึงเหตุผลในการจัดกิจกรรมว่า ไม่อยากจะให้เรื่องนี้เงียบหายไปตามกระแสสังคม ซึ่งก่อนหน้านี้เราก็ได้มีการออกแถลงการณ์ประณามการกระทำดังกล่าวของเจ้าสัวเปรมชัยที่เข้าไปล่าสัตว์ในเขตอนุรักษ์พันธุ์สัตว์ป่า และในแถลงการณ์นั้นก็ได้ระบุเอาไว้อย่างชัดเจนแล้วว่าหากพ้นจากระยะเวลา 7 วันหลังการออกแถลงการณ์แล้วยังไม่มีความคืบหน้าในเรื่องนี้ เราก็จะออกมาเคลื่อนไหวกัน และที่สำคัญเราออกมาเคลื่อนไหวไม่ใช่เพียงแค่จะบอกกับสังคมถึงประเด็นสิ่งแวดล้อมหรือการอนุรักษ์เพียงอย่างเดียวแต่ต้องการจะเชื่อมโยงให้เห็นว่านี่เป็นปัญหาทางสังคมและโครงสร้างสังคมเราคิดว่าการทำงานอนุรักษ์หรืองานรณรงค์ด้านสิ่งแวดล้อมจำเป็นจะต้องเชื่อมโยงไปถึงประเด็นทางการเมือง ประเด็นโครงสร้างทางการเมือง กฎหมาย การบังคับใช้กฎหมายด้วย เพราะไม่อย่างนั้นคนทำงานก็จะจำกัดวงตัวเองอยู่แค่กับประเด็นเรื่องงานอนุรักษ์ งานสิ่งแวดล้อมเท่านั้น ซึ่งมันไม่สามารถจะแก้ไขปัญหาเรื่องงานอนุรักษ์และสิ่งแวดล้อมได้วัชรพล กล่าววัชรพล กล่าวถึงกิจกรรมด้วยว่า ใช้วิธีการทำกิจกรรมแบบแอ๊คชั่นซึ่งหน้า ด้วยการสวมหน้ากากเสือดำออกเดินไปในพื้นที่ของมหาวิทยาลัยร่วมกับเพื่อนๆ นักกิจกรรมนักศึกษาคนอื่นๆ ซึ่งหน้ากากนี้เราก็ได้มาจากเพื่อนนักกิจกรรมชมรมอนุรักษ์ มหาวิทยาลัยพะเยา เราก็สวมหน้ากากนี้เดินไปแสดงอิริยาบถต่างๆ และปฏิสัมพันธ์กับเพื่อนๆ ที่อยู่ในพื้นที่ส่วนกลางของมหาวิทยาลัย โดยพื้นที่หลักๆ ก็คือบริเวณสวนนันทนาการ มหาวิทยาลัยบูรพา ที่จะมีคนมาออกกำลังกาย หรือนั่งพักผ่อนในตอนเย็นเป็นจำนวนมาก เราก็เข้าไปชวนพวกเขาคุย แลกเปลี่ยนเกี่ยวกับความรู้สึกที่แต่ละคนมีต่อกรณีข่าวการล่าเสือดำ ส่วนบรรยากาศในการทำงานก็ออกมาอบอุ่น เพื่อนๆ นักศึกษาและประชาชนที่เราเข้าไปพบก็มีการพูดคุยกันอย่างสนิทสนม อบอุ่น ทุกคนเห็นด้วยและสนับสนุนให้กำลังใจกับการออกมาทำกิจกรรมของเราในครั้งนี้ นอกจากหน้าเรายังมีกิจกรรมล้อมวงคุย อ่านบทกวีจาก Project Write ไร้ Rights และการจุดเทียนรำลึกพร้อมร้องเพลง ชีวิตสัมพันธ์ ด้วยอยากให้ทุกคนในสังคมช่วยกันส่งเสียงสอบถามถึงเรื่องนี้ต่อ อย่าปล่อยให้มันเงียบหายไป จนท้ายที่สุดแล้วทุกคนก็หลงลืมประเด็นนี้ จนต้องรอให้มันเกิดเรื่องน่าเศร้าแบบนี้ขึ้นมาซ้ำสองอีกเราถึงจะกลับมาพูดเรื่องนี้กัน ผมและเพื่อนๆอยากให้กรณีนี้เป็นกรณีสุดท้ายที่จะเกิดขึ้นในสังคมไทยครับวัชรพล กล่าว พร้อมระบุด้วยว่า ตนและเพื่อนๆ กลุ่มโกงกาง จะยังคงทำงานในประเด็นสิ่งแวดล้อมและงานอนุรักษ์ต่อไปด้วยความเชื่อว่าพลังคนรุ่นใหม่จะเปลี่ยนแปลงสัคมไปในหนทางที่ดีขึ้นได้
กลุ่มโกงกาง มหาวิทยาลัยบูรพา จัดกิจกรรมรำลึกถึง เจ้าทุ่งใหญ่ เสือดำที่ถูกล่าในป่าทุ่งใหญ่ ย้ำเตือนไม่อยากจะให้เรื่องนี้เงียบหายไปตามกระแสสังคม ชี้อนุรักษ์ต้องเชื่อมโยงไปถึงประเด็นทางการเมือง 16
กลุ่มโกงกาง,ทุ่งใหญ่,มหาวิทยาลัยบูรพา,เปรมชัย กรรณสูต,เสือดำ